ЛОПЕС: ҚАНАТ ГОЛОВКИНМЕН КЕЗДЕСУГЕ ДАЙЫН
"ЛОПЕС: ҚАНАТ ГОЛОВКИНМЕН КЕЗДЕСУГЕ ДАЙЫН" | "https://abai.kz/post/43204"
TITLE: ЛОПЕС: ҚАНАТ ГОЛОВКИНМЕН КЕЗДЕСУГЕ ДАЙЫН
URL: https://abai.kz/post/43204
META: "ЛОПЕС: ҚАНАТ ГОЛОВКИНМЕН КЕЗДЕСУГЕ ДАЙЫН" | "https://abai.kz/post/43204"
DATE: 11.05.2016
AUTHOR(s): Абай-Ақпарат
TOTAL WORDS: 156
TEXT: Қанат Ислам Геннадий Головкинмен жұдырықтасуға дайын. Бұл туралы қазақстандық кәсіпқой боксер Қанат Исламның промоутері Нельсон Лопес колумбиялық Хуана де Анхеляға қарсы жекпе-жегінің алдында мәлімдеген болатын,-деп хабарлайды Sports.kz порталы. "Қазір Қазақстанда тек Головкин туралы көп айтылады, ал Қанат екінші орында қалады. Оның атын мыңдаған адам біледі әрі өз елінде жанкүйерлері де көп. Бізге алдыға жылжуға серпіліс керек, бұл осы жексенбіде болады деп үміттенемін. Головкин мен кездесу үшін 160-қа дейін көтерілуі керек. Оның жұлдыз болуы уақыттың еншісінде", - дейді Лопес. Айта кетейік, кәсіби бокстағы кезекті кездесуін колумбиялық Хуан де Анхельмен өткізген Қанат Ислам нокаутпен жеңіске жетті. Жекпе-жектің алтыншы раундында нокдаун алып, есеңгіреп қалған колумбиялық боксшы кездесуді жалғастырудан бас тартты. "Қазақстан" арнасының тікелей эфирінде көрсетілген жекпе-жектен соң Қанат Ислам жанкүйерлері мен спорттағы қолдаушысы Бауыржан Оспановқа алғыс айтып, "Қазақ елі тыныш болсын" деген тілегін жолдады. Қанат Ислам осылайша кәсіби бокстағы 21-ші жекпе-жегінде жеңіске жетті. Нокауттар саны - 18. Боксшының жекпе-жегі телеарна арқылы қазақ жанкүйерлеріне алғаш рет көрсетіліп отыр. Abai. kz
